ધોનીએ કહ્યું કે પાકિસ્તાન સામે બધા જ વર્લ્ડ કપ જીતવાનો રેકોર્ડ છે. તેનાં કારણે અમારા ઉપર પણ ખુબ જ દબાણ હોય છે. મેચમાં એક ટીમ જીતે છે જ્યારે બીજી હારે છે. જો કે પાકિસ્તાન હંમેશા હારતું જ રહેશે તેવું નથી. દર વખતે ભારત જીતતું રહે તેવું પણ નથી. રમતમાં હાર જીત તો ચાલ્યા કરે છે. વર્લ્ડ કપમાં પાકિસ્તાન સામે ભારતનો સતત 11મો વિજય થયો છે. 6 જીત વનડે વર્લ્ડ કપમાં અને 5 જીત ટી-20 વર્લ્ડ કપમાં ભારતે મેળવી છે. 11માંથી 7 મેચમાં કેપ્ટન તરીકે ધોની રહ્યો છે.